הלנה בונהם קרטר

CBE הלנה בונהאם-קרטר (באנגלית: Helena Bonham-Carter; נולדה ב־26 במאי 1966) היא שחקנית בריטית ילידת-אנגליה ממוצא יהודי מומר, מועמדת שני פרסי אוסקר על תפקידה בסרט "כנפי היונה" בשנת 1997 ועל תפקידה בתור אליזבת, המלכה האם בסרטו של טום הופר "נאום המלך" בשנת 2010. בנוסף, הייתה מועמדת לתשעה פרסי גלובוס הזהב ולארבעה פרסי אמי. היא נודעת בעיקר בזכות תפקידה בתור בלטריקס לסטריינג' בסרטי "הארי פוטר" המבוססת על סדרת סיפורי הארי פוטר הפופולרית, ובתור מרלה סינגר בסרט "מועדון קרב". בונהאם-קרטר נולדה בלונדון למשפחה השייכת לאצולה האנגלית, מצד אביה הנוצרי. סבו של אביה היה הלורד הרברט הנרי אסקווית', ראש ממשלת בריטניה בתקופת מלחמת העולם הראשונה ואביה ריימונד בונהאם-קרטר (1929–2004) היה בנקאי ידוע. סבה של אמה, היה יהודי, צאצא למשפחת אפרוסי ומשפחת הלפרסון. סבתה של אמה, הייתה יהודיה בת למשפחת אצולה שהגיעה במקור מאוסטריה, מיצי פולד-שפרינגר, שנמלטה ממולדתה עקב משפט דרייפוס, והבת השנייה שלה, הלנה פולד-שפרינגר, הייתה סבתה של בונהאם-קרטר אשר נישאה לדיפלומט ספרדי-קתולי, בן לאב יהודי ממוצא בוהמי, אשר היה לימים לחסיד אומות העולם, אדוארדו פרופר דה קאייחון. הסבא והסבתא דה קליאחון סייעו להציל אלפי יהודים בתקופת מלחמת העולם השנייה, כשהסב שירת כמזכיר ראשון בשגרירות ספרד בפריז והעביר אלפי יהודים מצרפת של וישי לספרד, לאחר שצרפת נכבשה ביד הנאצים ועוזריהם הצרפתים. בתם, אמה של בונהאם-קרטר, התנצרה לאחר מלחמת העולם השנייה. סרטה הראשון של בונהאם-קרטר היה "ליידי ג'יין" ב־1985, שם היא צדה את עינם של המפיק הבריטי יליד-הודו איסמעיל מרצ'נט והבמאי האמריקאי ג'יימס אייבורי, שליהקו אותה לסרטם "זיכרונות אהבה מפירנצה" (מבוסס על רומן מאת א.מ. פורסטר). הסרט היה מועמד ל-8 פרסי אוסקר, וקיבל ביקורות נלהבות. בונהאם-קרטר המשיכה להופיע במספר הפקות של השניים, וכן בעיבודים למחזות השייקספיריים "המלט"(גרסה מ-1990) ו"הלילה ה-12" (גרסה מ-1996). ב־1997 הייתה מועמדת לפרס האוסקר בקטגוריית השחקנית הטובה ביותר על תפקידה בסרט "כנפי היונה" על פי ספרו של הנרי ג'יימס. ב-1999 הופיעה בתפקיד בולט נוסף בסרטו של דייוויד פינצ'ר "מועדון קרב", אשר הפך לסרט פולחן. ב-2001, לאחר שנפרדה זה מכבר מבראנה, הופיעה בסרטו של טים ברטון "כוכב הקופים". השניים הפכו לזוג ובונהאם-קרטר החלה להופיע באופן תדיר בסרטיו, בהם "סיפורי דגים", "צ'ארלי בממלכת השוקולד", "סוויני טוד" ו"אליס בארץ הפלאות" וסרט הסיקוול אליס מבעד למראה במגוון תפקידים. במקביל השתתפה בסדרת סרטי "הארי פוטר", החל מהחמישי שבהם, בתפקיד בלטריקס לסטריינג'. ב-2010 זכתה בפרס באפט"א לשחקנית הטובה ביותר בתפקיד משנה והייתה מועמדת לפרס אוסקר לשחקנית המשנה הטובה ביותר על הופעתה בסרט"נאום המלך", בתור המלכה האם. בשנת 2020 שיחקה בסרט מבית נטפליקס "אנולה הולמס" וב-2022 גם בסרט ההמשך, "אנולה הולמס 2" את יודוריה הולמס. לבונהאם-קרטר ולברטון שני ילדים. בילי נולד בשנת 2003 ונל בשנת 2007. בעודה מצלמת את הסרט "סוויני טוד" הייתה בתחילת הריונה של נל. ב-2014 נפרדו. מדיה וקבצים בנושא הלנה בונהם קרטר בוויקישיתוף הלנה בונהם קרטר, במסד הנתונים הקולנועיים IMDb (באנגלית) הלנה בונהם קרטר, באתר "אידיבי", מאגר הידע העברי לקולנוע ישראלי ועולמי הלנה בונהם קרטר, באתר AllMovie (באנגלית) הלנה בונהם קרטר, באתר Rotten Tomatoes (באנגלית) הלנה בונהם קרטר, באתר Box Office Mojo (באנגלית) הלנה בונהם קרטר, באתר Metacritic (באנגלית) הלנה בונהם קרטר, במסד הנתונים הקולנועיים KinoPoisk (ברוסית) הלנה בונהם קרטר, באתר MusicBrainz (באנגלית) הלנה בונהם קרטר, באתר Discogs (באנגלית) הלנה בונהם קרטר, באתר Songkick (באנגלית) הלנה בונהם קרטר, באתר Genius הלנה בונהם קרטר באתר TCM סיימון הטנסטון, אליס בארץ הפלאות: הלנה בונהם-קרטר על העבודה לצד בעלה, באתר הארץ, 1 במרץ 2010 קאמילה לונג, בהפרעה: הלנה בונהם קרטר היא אישה בלי מעצורים, באתר nrg‏, 5 במאי 2012 ארז עמירן, אייקון מאויר בשבוע: הלנה בונהם קרטר היא סמל לאצולה אקסצנטרית, באתר Xnet‏, 27 באוגוסט 2020 הלנה בונהם קרטר, באתר אנציקלופדיה בריטניקה (באנגלית)